173.050 - Lescha davart ils salaris e davart la prevenziun professiunala da las commembras e dals commembers da la dretgira chantunala e da la dretgira administrativa (LSPD)    173.050   Lescha davart ils salaris e davart la prevenziun  professiunala da las commembras e dals commembers da la  dretgira chantunala e da la dretgira administrativa *  (LSPD)  dals 19-10-2006 (versiun dals 01-07-2021)  Il cussegl grond dal chantun Grischun1),  sa basond sin l'art. 31 da la constituziun chantunala2), suenter avair gì invista da la missiva da la regenza dals 4 da fanadur 20063),  concluda:  Art.  1 Salari annual 1 Il  salari  annual  inclusiv  il  13avel  salari  mensil  tenor  la  lescha  chantunala  dal  persunal4) importa: * a) per la presidenta u per il president 107 pertschient, b) per la vicepresidenta u per il vicepresident 105 pertschient, c) per la derschadra u per il derschader 102 pertschient dal maximum da la classa da salari la pli auta. 2 Il salari annual vegn pajà en 12 ratas mensilas da la medema grondezza.  Art.  2 Supplements socials, prestaziuns en cas da mort 1 La regulaziun dal supplement social spezial, dals supplements per uffants e da las  prestaziuns en cas da mort sa drizza tenor la legislaziun chantunala dal persunal.  1) PCG 2006/2007, 400 2) DG 110.100 3) pagina 1079 4) DG 170.400  * tabellas da las modificaziuns a la fin dal relasch   1   https://www.gr-lex.gr.ch/data/110.100/rm https://www.gr-lex.gr.ch/data/170.400/rm   173.050    Art.  3 Salari en cas d'impediments da lavurar 1 Il salari en cas d'impediments da lavurar, spezialmain en cas da malsogna, en cas  d'accident durant la lavur u ordaifer la lavur sco er durant la gravidanza e suenter la  naschientscha,  sa  drizza  tenor  las  disposiziuns  da  la  legislaziun  chantunala  dal  persunal.  Art.  4 Indemnisaziun da las expensas 1 Expensas  che  resultan  cun  exequir  l'activitad  sco  derschadra  u  sco  derschader,  vegnan  indemnisadas  tenor  las  disposiziuns  da  la  legislaziun  chantunala  dal  persunal.  Art.  5 Prevenziun professiunala 1 Per la prevenziun professiunala vegnan las commembras ed ils commembers da la  dretgira assicurads tar la cassa da pensiun chantunala dal Grischun (CP). * 2 Il mument dal pensiunament vegnan ils dabuns da spargn da las commembras e  dals commembers ordinaris da la Dretgira chantunala e da la Dretgira administrativa  augmentads per 25 pertschient sin donn e cust dal chantun. * 3 En cas d'ina extrada or da la CP vegn augmentada la prestaziun d'extrada da las  commembras  e  dals  commembers  ordinaris  da  la  Dretgira  chantunala  e  da  la  Dretgira  administrativa.  L'augment  importa  2,5  pertschient  per  mintga  onn  da  vegliadetgna  cumplenì  a  partir  d'ina  vegliadetgna  da  50  onns,  totalmain  dentant  maximalmain 25 pertschient. L'augment va sin donn e cust dal chantun. *  Art.  6 Disposiziuns transitoricas 1 Las prestaziuns ch'èn resultadas tenor il dretg vegl na vegnan betg midadas. Sch'ils  chapitals  da  spargn  individuals  ch'èn  vegnids  accumulads  na  bastan  betg  per   finanziar questas prestaziuns, surpiglia il chantun lur finanziaziun en la procedura da  repartiziun. 2 Ils  chapitals  da  spargn  individuals  ch'èn  vegnids  accumulads  fin  ussa  en  la  prevenziun professiunala da las commembras e dals commembers da las dretgiras en  uffizi  cumplain vegnan  transferids  a  la  CP a  favur  da mintga  commembra  e  da  mintga commember sco prestaziun da libra circulaziun. Il possess actual areguard  l'import da lur rentas da vegliadetgna vegn garantì. Ils augments dal dabun da spargn  ch'èn necessaris per garantir il possess actual van sin donn e cust dal chantun.  Art.  7 * …  Art.  8 * …  Art.  9 * …  2       173.050   Art.  10 * …  Art.  11 * …  Art.  12 * …  Art.  13 * …  Art.  14 * …  Art.  15 1)  Art.  16 Referendum ed entrada en vigur 1 Questa lescha è suttamessa al referendum facultativ2). 2 La regenza fixescha il termin da l'entrada en vigur3).  1) Las midadas dal dretg vertent na vegnan betg inditgadas. 2) Il termin da referendum è scadì ils 24 da schaner 2007. Entaifer quest termin n'èn vegnids   inoltrads nagins referendums. 3) mess en vigur retroactivamain cun CR dals 30 da schaner 2007 per il 1. da schaner 2007   3     173.050    Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 19-10-2006 01-01-2007 relasch emprima versiun - 19-10-2006 01-01-2009 Art. 1 al. 1 midada - 19-10-2006 01-01-2009 Art. 5 al. 1 midada - 19-10-2006 01-01-2009 Art. 7 aboliziun - 19-10-2006 01-01-2009 Art. 8 aboliziun - 19-10-2006 01-01-2009 Art. 9 aboliziun - 19-10-2006 01-01-2009 Art. 10 aboliziun - 19-10-2006 01-01-2009 Art. 11 aboliziun - 19-10-2006 01-01-2009 Art. 12 aboliziun - 19-10-2006 01-01-2009 Art. 13 aboliziun - 19-10-2006 01-01-2009 Art. 14 aboliziun - 02-02-2016 01-01-2017 titel dal relasch midada 2016-001 16-02-2021 01-07-2021 Art. 5 al. 2 midada 2021-020 16-02-2021 01-07-2021 Art. 5 al. 3 midada 2021-020  4       173.050   Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 19-10-2006 01-01-2007 emprima versiun - titel dal relasch 02-02-2016 01-01-2017 midada 2016-001 Art. 1 al. 1 19-10-2006 01-01-2009 midada - Art. 5 al. 1 19-10-2006 01-01-2009 midada - Art. 5 al. 2 16-02-2021 01-07-2021 midada 2021-020 Art. 5 al. 3 16-02-2021 01-07-2021 midada 2021-020 Art. 7 19-10-2006 01-01-2009 aboliziun - Art. 8 19-10-2006 01-01-2009 aboliziun - Art. 9 19-10-2006 01-01-2009 aboliziun - Art. 10 19-10-2006 01-01-2009 aboliziun - Art. 11 19-10-2006 01-01-2009 aboliziun - Art. 12 19-10-2006 01-01-2009 aboliziun - Art. 13 19-10-2006 01-01-2009 aboliziun - Art. 14 19-10-2006 01-01-2009 aboliziun -   5    	Art. 1 Salari annual 	Art. 2 Supplements socials, prestaziuns en cas da mort 	Art. 3 Salari en cas d'impediments da lavurar 	Art. 4 Indemnisaziun da las expensas 	Art. 5 Prevenziun professiunala 	Art. 6 Disposiziuns transitoricas 	Art. 7 * … 	Art. 8 * … 	Art. 9 * … 	Art. 10 * … 	Art. 11 * … 	Art. 12 * … 	Art. 13 * … 	Art. 14 * … 	Art. 15 ) 	Art. 16 Referendum ed entrada en vigur  		2021-06-23T09:55:11+0200 	"7001 Chur" 	"Gesetzessammlung Kanton Graubünden"